Til stóð að ganga á Heiðarhorn í Skarðheiði laugardaginn 18. apríl . Strekkingsvindur var þessa helgi en eftir frestun og óvissustig var niðurstaðan að ganga á Akrafjall á sunnudeginum . Hópurinn varð að láta sér sættast á minna verkefni því það var engan veginn fýsilegt að ganga á Skarðheiðina í þessum aðstæðum . Þegar venulegt fólk leit út um gluggann þennan sunnudagsmorgun voru fjallgöngur sennilega það síðasta sem kom fyrst upp í hugann . Strekkingsvindur úr suðri með smá rigningarsudda í bland og sást ekki til fjalla . Grámyglulegt . En það er víst ekkert VENJULEGT fólk í þessum hópi okkar . 38 jaxlar voru mætti til leiks við Akrafjall klukkan 10 , klárir í slaginn . Þetta kallar maður alvöru útivistarfólk ! Það var þungt yfir þegar hópurinn lagði að af stað upp með vatnsbóli Akurnesinga . Hitinn um 8 stig og þurrt . Gengið var á syðri hluta fjallsins og stefnan tekin á Háahnjúk ( 553 m. ) Gengið var meðfram brúninni til að njóta útsýnis niður að sjó . Vindurinn æddi upp suðurhlíðina með látum og gat maður skynjað krafta vindsins þegar maður nálægt brúninni . Við bjuggumst við að ganga upp í þokuna sem hafði legið yfir um morguninn en hún lyfti sér á réttum tíma og hópurinn gekki við fínar aðstæður alla leið á upp á Háahnúk á 1 klst og 10 mínútum . Þar var gott skjól og nærði hópurinn sig á meðan vindurinn barði suðurhlíðar fjallsins . Síðan var haldið áfram út á Jókubungu og niður í Berjadal um Suðurgil en í því var mjúk og þægileg fönn . Ferðin endaði svo á skemmtilegum stíg sem leiðir hópinn niður með gilinu sunnanmegin og alla leið niður aftur að vatnsbóli Akraborgnesinga .